Source: http://www.ingatlanjog.hu/archivum/2010/22
Timestamp: 2019-05-20 16:50:29
Document Index: 17222371

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Krisztina 36462 számú kérdése
Én az ingatlanadózással kapcsolatban szeretném feltenni a kérdésemet:Hány ingatlana lehet egy magánszemélynek, mely után nem kell adózni?
Jelenleg a férjemmel közösen birtokoljuk a lakásunkat (értéke kb. 20 millió), ezenkívül résztulajdonosa ( 50%)vagyok egy nyaralónak( értéke kb. 4 millió), most szeretnék venni egy lakást, melynek értéke 8 millió. Kell-e ezek után adóznom?
Válaszukat előre is köszönöm. Üdvözlettel:Krisztina
Tisztelt Krisztina! Bármennyi :-)
Legfeljebb a helyi önkormányzat által kivetett adó hatálya alá eshetnek az egyes ingatlanok, de az független a "darabszámtól"...
Amennyiben a vásárlásban a segítségére lehetünk, úgy kérem, hogy keresse Irodánkat!
Timi 35786 számú kérdése
2007-ben vásároltunk egy telket, melynek egy részét most szeretnénk eladni. 2008-ban használatbavételi engedélyt kaptunk az itt felépített házunkra. Nekem volt egy eladott lakásom, melyre nem kellett megfizetnem az adót, mivel lakásszerzési kedvezményt vettünk igénybe az épített ház után. Igazolásként a telek adásvételi szerződését is becsatoltuk. Amennyiben most eladjuk a telek egy részét, hogyan kell kiszámítanom az eladásból származó jövedelmet? A vásárláskori összeget arányosítanom kell, és ezt levonhatom a bevételböl, és a különbözet 25 %-a lesz az adó? Vagy mivel már ez egyszer be lett adva a lakásszerzési kedvezményhez, nem vehető figyelembe? Viszont még vannak olyan számláink a telekkel kapcsolatban (közműcsatlakozások, közvetítői jutalék, tulajdoni lap), amik akkor nem lettek beadva. Ezek most érvényesíthetők?
Nem tudok Önnek a kérdésére érdemi választ adni, mivel jelen esetben csak részeladás fog történni, amelynél azt is figyelembe kell venni, hogy marad-e a telek osztatlan közös tulajdonban vagy kivitelezhető a telekmegosztás, az említett közműkialakítás az értékesítendő telket érinti vagy ami az Önök tulajdonában marad és csak egy esetleges lecsatlakozásra van mód és egyéb kérdés is felvetődhet. Azt tanácsolom, keresse fel a könyvelőjét is, aki az Ön bevallásait készíti, biztos utána tud járni ezen kérdések válaszai alapján az adóhatóságnál.
Kata 35213 számú kérdése
Jelenlegi lakásom értéke az APEH kalkulátor szerint sem éri el a 30milliót, viszont 50% -ban tulajdonosa vagyok nagymamám ingatlanának is, amelyen neki haszonélvezeti joga van. Az ő lakásának forgalmi értéke összesen 24M ft. Kérdésem, hogy kell-e ingatlanadót fizetnem a nagymamám fél lakása után.
Nem kellett volna fizetnie, még akkor sem, ha az Alkotmánybíróság nem semmisítette volna meg a vonatkozó jogszabályt.
Kriszti 35208 számú kérdése
Egy ingatlan /családi ház/ két helyrajzi szám alatt van, egy személy a tulajdonosa, az alsó szint 100 m2, a felső szint 40 m2, 2003-ban vettem 23 M Ft-ért. A kalkulátor szerint ha egybe számolom a házat 38 M Ft után kéne adózni. Kérdésem, mivel két helyrajzi számon van 2 ingatlanként, vagy 1 ingatlanként összevonva kell-e bevallani. /2 ingatlanként nem éri el a 30 M Ft-t./
Két ingatlanként kellett volna figyelembe venni, ha az Alkotmánybíróság nem semmisítette volna meg a vonatkozó jogszabályt.
Éva 35207 számú kérdése
Ingatlanadóvalkapcsolatosan lehet kérdést feltenni?
Tisztelt Éva! Lehet, de mivel az Alkotmánybíróság megsemmisítette a vonatkozó jogszabályt, ezért nincs sok értelme...
Sándor 35171 számú kérdése
Családi házunkat 1995 évben építettük.
A tervben és az építési engedélyben gyógynövényüzlet + lakóház szerepel.
Mire elkészült a gyógynövényüzletből szolárium lett. A használatbavételi engedélyben nincs szó csak lakóházról. (188 nm.)
A földhivatali nyilvántartás szerint "lakóház és szolárium" .
A szolárium után építményadót fizetünk.
A lakóház tetőtér-beépítéses melynek az alsó szintjén van a 35 nm-es szolárium.
A vagyonadót az egész épület után kell számítani vagy csak a lakást kell figyelembe venni?
A vonatkozó, 2009. évi 78-dik törvény a következőket tartalmazza:
lakóingatlan: lakásnak, üdülőnek minősülő épület, épületrész az ahhoz tartozó telekkel, telekhányaddal együtt;
4. § Adóköteles a lakóingatlan.
Ezek szerint csak az az épületrész adóköteles, mely lakás.
Andrea 35152 számú kérdése
1998. évben a szüleim tulajdonában álló családi ház tetőterében építési engedéllyel egy önálló lakást alakítottunk ki. A használatbavételi engedély az én nevemre szól, de a lakás a földhivatali ingatlannyilvántartásban nem került bejegyzésre. A kérdéseim a következők: A 2010. évtől hatályos ingatlanadó meghatározásánál a két lakást külön-külön, vagy egy lakásként kell figyelembe vennünk? Ha külön, akkor a tetőtéri lakást mi alapján vegyük figyelembe? Ha esetleg a fenti lakást most bejelentenénk, annak milyen "díjtételeivel" kellene számolnunk? Valamint a tetőtéri lakásra illetéket kellene-e fizetnünk? (a tetőtéri lakás apeh-kalkulátor szerinti forgalmi értéke 11,5 mFt)
Tisztelt Andrea! Együtt kellett volna figyelembevenni az ingatlant, ha az Alkotmánybíróság nem semmisítette volna meg a vonatkozó jogszabályt.
Krisztina 35151 számú kérdése
Azt szeretném megkérdezni, hogy egy tetőtér beépítéses családi házban, amelyben két teljesen külön bejáratú lakás van (de nincsenek külön mérőórák) és hárman vagyunk tulajdonosok, akkor kell-e adót fizetni. A teljes házat számolva kb. 34Millió forint az érték.
Tisztelt Krisztna!
Kellett volna... ha az alkotmánybíróság nem semmisítette volna meg a vonatkozó jogszabályt...
Gabi 35146 számú kérdése
A vagyonadóvak kapcsolatban lenne kérdésem:
Édesanyám 1/2 arányban tulajdonos egy házban (kb 10 MFT értékű) ott lakik, nem oda van bejelentve, 1/2 arányban tulajdonos egy lakásban ( kb 7MFT értékű) oda van bejelentve, de nem ott lakik. Öröklés után van tulajdona még egy házban (kb 5mft értékű), de azon van haszonélvezet, annak aki ott lakik. Kérdésem, melyik ingatlan után kell adózni?
Egyik ingatlan után sem kell adózni, de ettől függetlenül a ténylegesen használt ingatlanba kellene állandó lakosként bejelentkeznie vagy legalább is tartózkodási helyként bejelenteni azt a címet.
Szilvi69 35124 számú kérdése
Az alábbi kérdéssel fordulok Önhöz. 2008-as évben vettem egy családi házat (20millió Ft-ért), amire 2009-ben építési engedélyt kaptam (felújítás, valamint bővítés). A munkálatokat el is kezdtük, jelen pillanatban az épület "szellemház" jellegű (nincsenek nyílászárók, nincs bekötve a gáz, a víz, és a csatorna sem, bár a közművek telken belül vannak), tehát jelen állapotában lakhatatlan (használatba vételi engedély sincs rá). Azt szeretném megtudni, hogy ebben az esetben hogyan alakul az ingatlannal kapcsolatos adófizetési-, valamint bevallási kötelezettségem (az Apeh kalkulátorával a számított ingatlan érték a régi állapotok alapján kb.8,8 millió Ft)? A tulajdonomban van még ezenkívűl édesapámtól örökölt pesti lakás, amin az özvegyének haszonélvezeti joga van (kalkulátorral számított ing.ért.: 21 780 000 Ft), valamint még egy lakás, amiben Édesanyám lakik (nincs bejegyzett haszonélvezete), ennek értéke 6 598 000 Ft. 2008-ban eladtam a régi lakásomat, a bejelentett lakcímem rovatban továbbra is ez a cím szerepel, viszont ténylegesen albérletben lakom. Kérem, amennyiben mód van rá, részletesen írja meg nekem, hogy várhatóan mennyi ingatlanadót kell fizetnem?
Várhatóan 0 Ft-ot, tekintettel arra, hogy az Alkotmánybíróság tegnap megsemmisítette a vonatkozó jogszabályt.
Mária 35116 számú kérdése
Érdeklődni szeretnék, hogy családi ház esetén a szuterén teljes nm-ben számít az adóbevallásnál vagy csak 70%-ban /építmény és vagyonadó esetében/? Valamint nyugdijas haszonélvező vagy kiskorú tulajdonos esetén az alanyi adómentesség fent áll-e, és ennek megszünte után később meg kell-e fizetni az adó hátralékot? Válaszát előre is köszönöm. Mária
Tisztelt Mária! A tegnapi alkotménybírósági döntés miatt a kérdése és a válasz okafogyottá vált...
RZM 35104 számú kérdése
Vagyonadó bevallás szempontjából minek minősül egy olyan családi ház , amely a 1 oldalról a szomszéddal össze van épülve, mert csak így kaphattunk építési engedélyt 1995-ben, mondván, hogy az "utca képe" ezt megkívánja. Tehát 2 családi háznak van egy közös,de teljesen különálló fala. A "Milyen házban található" a lakóingatlan kérdésre mi a válasz, "lakás egylakásos lakóépületben" vagy "lakás többlakásos lakó- egyéb épületben"?
Tisztelt RZM!
A használatbavételi engedély mondja meg, hogy az egylakásos, vagy kétlakásos épület.
T.J. 35103 számú kérdése
Párommal közösen 50-50%-ban vagyunk egy XIII. kerületi, kb. 29 milliós értékű ingatlan tulajdonosai, de csak én vagyok bejelentve ide állandó lakcímre, párom pedig egy vidéki ingatlanjába. A magam részéről, első ingatlanról lévén szó, adómentességet élvezek, de mivel páromnak ez második ingatlanja, a kérdésem, hogy az ő esetében az egész ingatlan értékét veszik-e alapul a bevallásánál, vagy csak a rá eső 50%-ot? Számomra az volna a logikus, hogy egy ingatlant csak egyszer kelljen az adófizetési kötelezettségnek alávetni.
Egy másik kérdésem egy másik ingatlanra vonatkozik, ahol szintén 2 tulajdonos van, 50-50%-ban, és egy holtig tartó haszonélvezet van bejegyezve az ingatlan egészére. Az ingatlanban az egyik tulajdonos és a haszonélvező lakik. Az adófizetés ebben az esetben kit terhel? A tulajdonost, vagy a haszonélvezőt, vagy ettől függetlenül az életvitelszerűen ott lakókat? Ha az egész ingatlan kb. 50 millió forintra van felértékelve, ki milyen arányban fizet? A nem ottlakó tulajdonosnak ez a második ingatlanja, az ottlakónak az egyetlen. Ha társasházzá alakítanák az ingatlant, azzal felszabadulna-e az adófizetés alól oly módon, hogy az életvitelszerűen ott lakó, más ingatlannal nem rendelkező haszonélvező magára vállalja az adókötelezettséget a nem ott lakó tulajdonos helyett?
1. A párja esetében nincs meg a mentesség, mert nem felel meg a feltételeknek.
2. a haszonélvezőt...
S.Ágnes 35082 számú kérdése
Ingatlan vagyonadóval kapcsolatban :
Osztatlan közös tulajdon 4 tulajdonos, 2 külön épült (1979 és 1988-ban) Külön bejáratú, de egy helyrajzi számon.
1: Ha a két házat nézzük, külön -külön 25M és 17M -ra jön ki az APEH számítás, tehát nem adóköteles. Ha egyben nézem 45M feletti értéket számol. Eladási értéke ingatlanosként 30M Ft alá értékelhető, a jelen állapot és lakóhelyiségek telekhasználat stb alapján. Bevallhatunk e ilyen nagy különbséggel?
2: Ha esetleg hivatalos értékbecslést csináltatok az elfogadható-e az APEH-nál?
3: A nagyobb értékű ingatlanban a tetőtér beépítést nem fogadták el, így az használatba vételi engedély nélkül van használva. Ennek a nm-re beszámításra kerüljön vagy sem.
4: A tulajdoni lapon nem szerepel az ingatlan mérete csak a telek terület. Az építési engedélyek alapján ellenőriz az Apeh?
5.: Ha marad az adó érdemes társasházzá alakítani?
1. Ez egy közös tulajdonú ingatlan, tehát nem osztható meg lakásonként, így az összértéket kell figyelembe venni.
2. Az APEH honlap kalkulátora az irányadó.
3. Elvileg ezt is figyelembe kell venni, bár az ellenőrzések mértékéről nem tudok nyilatkozni...
4. Igen, a lakásokat kell figyelembe venni.
5. Igen, de azzal már csak a 2011-es évre szerezhetnek mentességet.
Tamás 35080 számú kérdése
Vagyonadóval kapcsolatos kérdésem. Feleségemmel 1/2-1/2 részben vagyunk családi házunk tulajdonosai. Egymás tulajdoni részére halálig tartó haszonélvezeti jogot jegyeztettünk be. Ha ennek az ingatlannak - ahol lakunk - a forgalmi értéke 38 MFt és január elsején egyikünk sem ide volt bejelentve, akkor vagyonadónkkal kapcsolatban hogyan kell számolnunk? Feleségemnek ezen kívül nincs ingatlana, nekem van egy 25 MFt értékű lakásom.
Jól értem, hogy ha valaki bármely okból 2010. január 1-én nem oda volt bejelentve, ahol életvitel szerűen lakott, és ott adóalany, akkor már az adókedvezményből kizárta magát?
Igen, jól érti, de Önök már azzal "kizárták" magukat, hogy a lakásuk értéke meghaladja a 30 mFt-ot ... A másik ingatlan szintén az értéke miatt nem élvez mentességet, azaz Önnek mindkét ingatlan után adóznia kell. Tisztelettel